چین نینگ اویغور خودمختار منطقه سیده مامور لر, اوقوچی لر و اوقوتوچی لرنینگ روزه توتیش لری رسمی روشده ممنوع ایتیلدی. چین حکومتی گه عاید فرقلی انترنت سایت لری اوشبو خبر گه اورین اجره تدی. چین حکومتی نینگ اوزاق ییل لردن بیری مسلمان لرنینگ روزه توتیش لری نی ممنوع ایتیب کیلیتگن لیگی معلوم قلینماقده. اویغور خودمختار منطقه سی تورفان شهری تجارت ایشلری بولیمی, انترنت سایتی آرقه لی ترقتگن بلدروی ده, "مامور لر و اوقوچی لر نینگ روزه توتیش لری و باشقه دینی فعالیت لر گه اشتراک ایتیش لری ممکن ایمس" دییه قید ایتدی. هانگ کانگ ده گی ساود چاینا مورنینگ روزنامه سی, بونگه اوخشش هوشدار لرنینگ کوپلب رسمی مسئول لر تمانیدن بیریلگن لیگی نی معلوم قلدی. اوتمیش ده پکن مامور لرنینگ ساغلیغی اوچون روزه توتیش نینگ ممنوع ایتیلیب قویلگن لیگی نی بلدرگن ایدی. دنیا اویغور کنگره سی تمانیدن بیریلگن بیانات ده, چین رهبریتی نینگ اویغور لرنی تیکین گه اوقات قلیش گه مجبور قلیتگن لیگی و روزه توتیلیب- توتیلمه گن لیگی نینگ انیق لشتریلیشی اوچون اوی لرنینگ تحقیق ایتیلگن لیگی ادعا ایتیلدی. کنگره, چین رهبریتی نی اویغور لرنینگ دینی ایرکین لیک لری نی تامین ایتیش و سیاسی باسیم لری نی اداغگه ییتیشتریش گه چقردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
